b'\n_START_ARTICLE_\nRa\xc4\x8dunalna animacija\n_START_PARAGRAPH_\nRa\xc4\x8dunalna animacija je animacija napravljena pomo\xc4\x87u ra\xc4\x8dunala odnosno ra\xc4\x8dunalnih programa. Prve su ra\xc4\x91ene analognim sustavom. Dana\xc5\xa1nje se animacije pravi digitalno. Animacija mo\xc5\xbee biti u dvjema dimenzijama, poput klasi\xc4\x8dne crtane animacije i u trima dimenzijama, s jakom sugestijom voluminoznosti likova i okolnog prizora te njezinom gradiranom animacijom. Primjenjuje se u animiranom filmu (ra\xc4\x8dunalni film), za posebne efekte u igranim filmovima, za znanstvene i stru\xc4\x8dne analize poput \xc5\xa1portskih. \xc5\xa0porta\xc5\xa1ima je ra\xc4\x8dunalo i ra\xc4\x8dunalna grafika va\xc5\xbeno tehni\xc4\x8dko pomagalo u analizi kretnja \xc5\xa1porta\xc5\xa1a i kretnji \xc5\xa1portskih rekvizita (lopte, loptice, palica, \xc5\xa1tapova i dr.). Otkriva je li lopta pala na crtu ili izvan nje, je li pre\xc5\xa1la crtu ili nije. Animacijom se analizira pokrete, u\xc4\x8di, vje\xc5\xbeba, demonstrira i prou\xc4\x8dava je li se ne\xc5\xa1to dogodilo ili nije.'